Natten den 4. december 1678. 15 svenske skibe forliste i Sose Bugt ved den Bornholmske kyst. 1500 mænd, kvinder og børn, omkom da en voldsom snestorm overraskede 25 transportskibe med kurs mod Sverige. Skibene var på vej hjem fra Stralsund, men de nåede kun halvvejs.

Omkring 2000 af de 3500 ombordværende overlevede det der endte som en af de største skibskatastrofer i Danmarkshistorien.

Vraggods driver regelmæssigt i land på den bornholmske kyst. Genstande som fortæller historier om det frygtelige forlis for mere end 300 år siden.

Det seneste fund fra de mange vrag blev gjort i 2009 af falckmanden Jens Thomsen i forbindelse med dykning i Sose Bugt. Skatten består af 2 meget store sølvbægre 3 sølvskeer og dele af en kårde. – i alt 2 kg sølv.

Marinarkæologer fra Vikingeskibsmuseets undersøgte efterfølgende fundstedet – men der blev ikke fundet flere historiske skatte i denne omgang.